เป็นฝีประมาณ1อาทิตย์แล้วครับ แล้วเป็นมุมซ้ายบนรูทวาร ตอนแรกไม่เจ็บ ตอนนี้เริ่มเจ็บมากแล้ว เวลาโดนน้ำแสบ ไม่ปวด ตุ่มเล็กแต่บวมค่อนข้างใหญ่ ขอยาที่แก้ได้หน่อยครับ คือผมไม่ตองการพบแพทย์ครับ
สวัสดีค่ะ จากอาการดังกล่าวมา การวินิจฉัยที่เป็นไปได้-ฝีคัณฑสูตร คือ โรคที่เกิดจากการเชื่อมกันระหว่างผิวหนังบริเวณใกล้ทวารหนัก กับทวารหนัก โดยมีสาเหตุส่วนใหญ่จากการติดเชื้อที่ต่อมใกล้ทวารหนักนำมาก่อนแล้วมีการติดเชื้อซ้ำและเรื้อรัง ส่งผลให้เกิดเป็นทางเชื่อมที่ต้องระบายออกมาทางผิวหนังใกล้ทวารหนัก เกิดเป็นโพรงใต้ผิวหนังเชื่อมกับต่อมที่มีการติดเชื้อ อาการมักมาด้วย ปวดทวารหนัก มีการบวมแดง และกดเจ็บ มีเลือดหรือหนองไหลขณะมีการอุจจาระ-ฝีที่บริเวณผิวหนังรอบทวารหนัก-ริดสีดวงที่มีการอักเสบร่วมด้วยโดยหากเป็นฝีหนองนั้น การรักษาควรได้รับยาฆ่าเชื้อแบบรับประทาน และหากมีหนองคั่งอยู่ข้างในมากอาจต้องกรีดระบายหนองร่วมด้วย ไม่เช่นนั้นอาจจะไม่หายค่ะแนะนำว่าถ้ามีหนองไหล ปวด บวม มาก ขับถ่ายแล้วมีเลือดหรือหนองไหล มีไข้สูง ควรรีบไปพบแพทย์การดูแลตัวเองเบื้องต้น รับประทานยาแก้ปวด ดื่มน้ำมากๆ กินอาหารที่มีกากใยสูง อาจใช้ผ้าก๊อซหรือแผ่นอนามัยเพื่อรองรับเลือดหรือหนองที่ไหลออกมาไม่ให้เปื้อนเสื้อผ้า